Lánasjóður sveitarfélaga býður upp á lán til umhverfisvænna verkefna Íslensk sveitarfélög geta nú sótt um lán til umhverfisvænna verkefna hjá Lánasjóði sveitarfélaga . Tilgangurinn er að gera sveitarfélögum kleift að leggja sitt af mörkum til umhverfisverndar og sporna gegn loftslagsbreytingum . Leiðin að markmiðinu er að hrinda af stað verkefnum sem hafa umhverfisbætandi áhrif og þau framkvæmd á þann hátt sem stuðlar að umhverfisvernd . Verkefnin þurfa að uppfylla ákveðnar formkröfur og skila þarf inn fylgigögnum með útreikningum . Verkefnin þurfa að vera vel útlistuð , ákveðnar greiningar þarf að framkvæmda og útreikningar á umhverfisábata þurfa að liggja fyrir . Lánasjóðurinn ásamt sérfræðingi í umhverfismálum hafa tekið saman helstu umhverfismælikvarða sem líta skal til í tilteknum verkefnum . Lánastjóri og framkvæmdastjóri fara yfir upplýsingarnar og fylgigögn og skera úr um hvort verkefnin uppfylli Græna umgjörð Lánasjóðs sveitarfélaga ( e. Green Bond Framework ) , sjá skjöl að neðan . Sérfræðingur í umhverfismálum er kallaður til við yfirferð á gögnum þegar þess gerist þörf . Út líftíma lánsins þurfa sveitarfélög að upplýsa Lánasjóðinn árlega um þá mælikvarða sem tilheyra verkefninu og þann umhverfisábata sem verður til . Græn umgjörð Lánasjóðs sveitarfélagaGræn umgjörð Lánasjóðsins byggir á alþjóðlegum viðmiðum ( „ Green Bond Principles “ ) sem International Capital Market Association ( ICMA ) hefur sett saman og byggir á eftirfarandi stoðum : Ráðstöfun fjármuna Ferli um mat og val á verkefnum Upplýsingagjöf Val á lánshæfum verkefnumLánshæf verkefni þurfa að uppfylla skilyrði sem eru sett eru fram í Grænni umgjörð Lánasjóðsins ( sjá nánar í skjali að neðan ) . Stjórnendur Lánasjóðsins ákvarða hvort skilyrðin séu uppfyllt en verkefnin verða að hafa mælanleg jákvæð umhverfisáhrif . FjármögnunarferliðLánasjóðurinn gefur út sérstakt skuldabréf sem ætlað er að fjármagna umhverfisvæn verkefni sveitarfélaga . Dæmi um verkefni sveitarfélagaUmhverfisvænar samgöngur , vistvænar og vottaðar byggingar , endurnýjun byggingar með aukinni orkunýtni , jarðvarmavirkjani , vatnsaflsvirkjanir , vind - og sólarorkustöðvar , fráveitur og hreinsistöðvar .